આ અંગે વિગતે વાત કરીએ તો સુઇગામ પોલીસે ઝડપેલા દારૂડીયાના સગા સંબંધી પોલીસ સ્ટેશને પહોંચ્યા હતા. જોકે આ મામલે પીએસઆઇએ કોન્સ્ટેબલને મળવાનું કહ્યું હતું અને રૂપિયા નહીં આપો તો જેલ ભેગા કરી દેવાની ધમકી આપી હતી. કોન્સ્ટેબલની આ ધમકીને પગલે આરોપીના સંબંધીએ પોતાના ખિસ્સામાં રહેલા મોબાઇલ દ્વારા વિડિયો રેકોર્ડીંગ ચાલુ કર્યું અને કોન્સ્ટેબલ સાથે આરોપીને છોડાવવા માટે લાંચ આપવાની ડીલ કરી, આ દરમિયાન કોન્સ્ટેબલે આરોપીને છોડવા માટે રૂપિયા 5 હજારની માંગ કરી હતી.